Oct 16,2015
మార్కెట్లోకి మహీంద్రా 'మోజొ'
న్యూఢిల్లీ: మహీంద్రా ద్విచక్ర వాహన సంస్థ రైడింగ్‌ ప్రియుల కోసం భారీ ఇంజిన్‌ సామర్థ్యంతో కూడిన మోటార్‌ సైకిల్‌ను మార్కెట్లోకి విడుదల చేసింది. 'మోజొ' పేరుతో గురువారం దీనిని భారత మార్కెట్లోకి తీసుకువచ్చింది. ఈ సరికొత్త వాహనపు ధరను సంస్థ రూ.1.58 లక్షలుగా (ఎక్స్‌ షోరూమ్‌ న్యూఢిల్లీ) నిర్ణయించింది. దీపావళి ఆఫర్‌గా ఈ ధరను నిర్ణయించినట్లు సంస్థ తెలిపింది. రానున్న రోజుల్లో బైక్‌ ధరను సవరించే అవకాశం ఉన్నట్లుగా తెలిపింది. మూడు రంగులో ఈ బైక్‌ను దూరపు ప్రయాణాల కోసం 21 లీటర్ల ఇంధనపు సామర్థ్యం గల ట్యాంక్‌తో దీనిని రూపొందించారు. 300సీసీ ఇంజిన్‌ సామర్థ్యంతో కూడిన ఈ బైక్‌ను మహీంద్రా ముంబయి, పుణె, ఢిల్లీ, బెంగళూరు నగరాలలో అందుబాటులో ఉంచింది. తరువాత బైక్‌కు లభించే ఆదరణను బట్టి దేశంలోని ఇతర నగరాలలో కూడా దీనిని అందుబాటులోకి తేనున్నారు.
మీ స్నేహితులకు రికమెండ్ చెయ్యండి